Hermann Axen

Hermann Axen (født 6. mars 1916 i Leipzig, død 15. februar 1992 i Berlin) var en tysk jøde og kommunistisk politiker i DDR.https://www.bundesstiftung-aufarbeitung.de/wer-war-wer-in-der-ddr-%2363;-1424.html?ID=89

Familien hans stammer fra Galicia. Hans bror Rolf Axen inspirerte ham til aktivt medlemskap i det kommunistiske ungdomsforbundet KJVD i 1932. Broren Rolf ble arrestert etter nazistenes maktovertagelse og ble myrdet under avhør i oktober 1933. I 1935 ble Hermann Axen dømt til tre års tukthus på grunn av "forberedelser til høyforræderi". Etter løslatelsen flyktet han til Paris. I 1940 ble han internert og senere utlevert til Gestapo. Resten av krigen ble han holdt som fange i konsentrasjonsleirene Auschwitz og Buchenwald. 

Han ble medlem av SED i 1946 og arbeidet som funksjonær i forskjellige stillinger. I 1949 ble han medlem i sentralkomiteen for SED og i 1970 medlem i politbyrået. I politbyrået var han ansvarlig for internasjonale forbindelser, og han hadde avgjørende innflytelse på DDRs utenrikspolitikk. 

 Referanser 

Kategori:DDR-politikere
Kategori:Personer fra Leipzig